ai4bharat/Pralekha huggingface dataset:
آئی ایف ایس سی اتھارٹی
بین الاقوامی مالیاتی خدمات کے مراکز سے متعلق اتھاریٹی  ضوابط، 2022 کے مسودے پر عوامی رائے طلب کی گئیں
نئی دہلی۔ یکم جولائی بین الاقوامی مالیاتی خدمات کے مراکز سے متعلق اتھاریٹی  نے گفٹ  آئی ایف ایس سی اے میں غیر ملکی یونیورسٹیوں یا غیر ملکی اداروں کے ذریعہ بین الاقوامی برانچ کیمپس  اور بیرون ملک تعلیمی مراکز  کے قیام کے لیے ایک جامع اور مستقل ریگولیٹری فریم ورک تیار کرنے کی اپنی کوششوں میں ضوابط کا مسودہ تیار کیا ہے۔ بہترین عالمی پر طریقوں مبنی مذکورہ ضوابط کے اس مجوزہ مسودے کے بارے میں عام لوگوں کی رائے طلب کی گئی ہیں۔
ضوابط کے اس مسودے کا مقصد مالیاتی انتظام، فن ٹیک، سائنس، ٹیکنالوجی، انجینئرنگ اور ریاضی کے مضامین میں کورسز/پروگرام پیش کرنے کے لیے عالمی معیار کی غیر ملکی یونیورسٹیوں/ دیگر غیر ملکی تعلیمی اداروں کو گفٹ آئی ایف ایس سی میں آئی بی سی /او ای سی قائم کرنے کا اہل بنانا ہے۔ علاوہ ازیں، یہ مسودہ ضوابط غیر ملکی یونیورسٹیوں کو یا تو اسٹینڈ الون کی بنیاد پر یا ایک سے زائد غیر ملکی یونیورسیٹوں پر مشتمل گروپ کے ساتھ کنسورشیم کی بنیاد پر یا پھر ایک یا زیادہ ہندوستانی یونیورسٹی، ڈیمڈ یونیورسٹی یا قومی اہمیت کے ادارے کے ساتھ شراکت میں آئی ایف ایس سی میں آئی بی سی کے قیام کا اہل بناتے ہیں۔
علاوہ ازیں مذکورہ مسودہ ضوابط میں ایک یا ایک سے زیادہ غیر ملکی یونیورسٹی یا غیر ملکی تعلیمی ادارے یا ایک یا ایک سے زیادہ ملکی یونیورسٹیوں یا ڈیمڈ یونیورسٹیوں یا قومی اہمیت کے اداروں یا دیگر ہندوستانی تعلیمی اداروں کے ساتھ کورس ایڈمنسٹریشن، بنیادی ڈھانچے کی سہولیات نیز کم از کم سرمایہ کاری، شریک سرمایہ کاری وغیرہ کے لیے باہمی تعاون کے انتظامات بھی فراہم کیے گئے ہیں۔
آئی بی سی سی / او ای سی کی رجسٹریشن گفٹ آئی ایف ایس سی میں ایگزیکٹو تعلیمی پروگرام سمیت تعلیمی اور تحقیقی کورسز کے انعقاد کے لیے فراہم کی جاتی ہے اور مذکورہ ضوابط کا مقصدگفٹ آئی ایف ایس سی میں غیر ملکی یونیورسیٹیوں یا غیر ملکی تعلیمی اداروں کے قیام اور عمل کو کنٹرول کرنے والا واحد قانونی فریم ورک بنانا ہے۔
لائسنس کے مقصد کے لیے، صرف تازہ ترین کیو ایس عالمی یونیورسٹیوں کی درجہ بندی میں ٹاپ 500 میں پوزیشن حاصل کر نے والے غیر ملکی یونیورسٹیوں اور گھریلو دائرہ اختیار کے ساتھ ساتھ علاقائی یا عالمی سطح پر اعلیٰ درجہ حاصل کرنے والے غیر ملکی تعلیمی اداروں  کی اعلی درجہ بندی برقرار رکھنے کے نقطہ نظر سے اجازت دی گئی ہے۔اس کے علاوہ کورس کی شناخت میں یکسانیت فراہم کرنے کے مقصد سے ایک گنجائش رکھی گئی ہے ، جس کے تحت آئی ایف ایس سی میں منعقد کیے جانے والے کورسز یا پروگراموں کے حوالے سے جاری کردہ ڈگری یا/ ڈپلومہ یا/ سرٹیفکیٹ اصل ادارے کے گھریلو دائرہ اختیار میں اسی طرح تسلیم کیا جائے گا جیسے یہ منعقد کیا گیا ہو۔
مسودہ ضوابط کے ساتھ مشاورت نامہ آئی ایف ایس سی اے کی ویب سائٹ https://ifsca.gov.in/PublicConsultation پر دستیاب ہے، جس میں 21 جولائی 2022 کو یا اس سے پہلے مسودہ ضوابط پر عام لوگوں اور شراکت داروں سے تبصرے/مشورے طلب کیے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7183
(Visitor Counter : 80
وزارت دفاع
رکشا منتری جناب راجناتھ سنگھ نے ڈی پی ایس یو کی درآمدات کو کم کرنے اور دفاع میں ’آتم نربھرتا‘ حاصل کرنے کے لیے 780 دفاعی اہمیت کی حامل لائن بدلنے والی اکائیوں/ذیلی سسٹمز/اجزاء کی تیسری پازیٹو انڈیجنائزیشن لسٹ کو منظوری دی
رکشا منتری جناب راجناتھ سنگھ نے ’آتم نربھر بھارت ابھیان‘ کے تحت، دفاعی پیداوار میں خود انحصاریت  حاصل کرنے اور ڈیفنس پبلک سیکٹر انڈر ٹیکنگز  کی درآمدات کو کم کرنے کی کوششوں کو جاری رکھتے ہوئے، 780 دفاعی اہمیت کی حامل لائن بدلنے والی اکائیوں /ذیلی سسٹمز/اجزاء کی تیسری پازیٹو انڈیجنائزیشن لسٹ کو منظوری دے دی ہے، جس کی متعینہ مدت کے بعد انہیں صرف گھریلو صنعت سے ہی خریدا جائے گا۔ ان سامانوں کی تفصیلات سریجن پورٹل  پر دستیاب ہیں۔ لسٹ میں درج ٹائم لائن کے بعد انہیں صرف ہندوستانی صعنت سے ہی خریدا جائے گا۔
یہ لسٹ دسمبر 2021 اور مارچ 2022 میں شائع ایل آر یو/ذیلی سسٹمز/اسمبلیز/سب اسمبلیز/اجزاء کی دو پی آئی ایل کا تسلسل ہے۔ ان فہرستوں میں 2500 سامان شامل ہیں، جنہیں پہلے ہی انڈیجنائز کیا جا چکا ہے اور 458  آئٹمز کو مذکورہ ٹائم لائن میں انڈیجنائز کر دیا جائے گا۔ ابھی تک 458 میں سے 167 آئٹم  کو ایڈیجنائز کر دیا گیا ہے۔
ان آئٹمز کو ’میک‘ زمرہ کے تحت مختلف راستوں سے انڈیجنائز کیا جائے گا۔ ’میک‘ زمرہ کا مقصد ہندوستانی صنعت کی بڑے پیمانے پر شرکت سے خود انحصاریت حاصل کرنا ہے۔ صنعت کے ذریعے ساز و سامان، سسٹم، بڑے پلیٹ فارموں یا اپ گریڈز کے ڈیزائن اور ڈیولپمنٹ کے پروجیکٹ اس زمرہ کے تحت شروع کیے جا سکتے ہیں۔
ان ایل آر یو/ذیلی سسٹمز/اجزاء کو ملک کے اندر ہی تیار کرنے سے معیشت مضبوط ہوگی اور ڈی پی ایس یو کی درآمدات پر انحصار میں کمی آئے گی۔ اس کے علاوہ، اس سے گھریلو دفاعی صنعت کی صلاحیتیں تیار کرنے میں اور ان ٹیکنالوجیز میں ہندوستان کو ڈیزائن کا لیڈر بنانے میں مدد ملے گی۔
ڈی پی ایس یو جلد ہی دلچسپیوں کے اظہار /تجویز کی درخواست کو طلب کرے گا، جس کے بعد انڈسٹری بڑی تعداد میں شرکت کرنے کے لیے سامنے آ سکتی ہے۔ انڈسٹری، خصوصی طور پر اسی مقصد کے لیے تیار کردہ سریجن ڈیش بورڈ  پر ای او آئی/آر ایف پی کے بارے میں معلومات حاصل کر سکتے ہیں۔
صحت اور خاندانی بہبود کی وزارت
بھارت میں پچھلے 8 دن کے دوران یومیہ کیسوں کی تعداد پچاس ہزار سے کم ہو رہی ہے
سرگرم کیسوں کی تعداد بدستور کم ہوتی جارہی ہے
نئی دہلی،15 نومبر ، بھارت میں مسلسل آٹھویں دن یومیہ نئے کیسوں کی تعداد 50000 سے کم درج کی گئی ہے۔ پچھلے 24 گھنٹوں کے دوران بھارت میں صرف 41100 ا فراد کووڈ سے متاثر پائے گئے ہیں۔ نئے کیسوں کی تعداد پچاس ہزار سے زیادہ 7 نومبر کو رہی تھی۔ آبادی کے مختلف گروپوں کے مابین کووڈ کے سلسلے میں کامیابی کے ساتھ احتیاطی تدابیر اختیار کرنے کے نتیجے میں اس رجحان نے بڑی اہمیت اختیار کرلی ہے کیونکہ یوروپ کے بہت ملکوں اور امریکہ میں یومیہ نئے مریضوں کی تعداد بڑھنے کا سلسلہ جاری ہے۔
پچھلے 24 گھنٹوں کے دوران بھارت میں 42156 لوگ صحتیاب ہوئے ہیں جس سے سرگرم کیسوں کی تعداد مزید کم ہوگئی ہے۔ بھارت میں سرگرم کیسوں کی تعداد 479216 ہے جو کل مثبت کیسوں کا صرف 5.44 فیصد ہے۔
پندرہ ریاستوں / مرکز کے زیر انتظام علاقوں میں فی ملین کیسوں کی تعداد قومی اوسط سے کم ہے۔
صحتیاب ہونے والوں کی تعداد نئے کیسوں کے مقابلے میں زیادہ ہے جس سے آج صحتیابی کی شرح 93.09 فیصد تک پہنچ گئی۔ کل صحتیاب ہونے والے افراد کی تعداد 8205728 ہے۔ صحتیاب ہونے والے افراد اور سرگرم کیسوں کی تعداد میں فرق برابر بڑھتا جارہا ہے اور اس وقت یہ فرق 7726512 ہے۔
جو لوگ صحتیاب ہوئے ہیں ان میں سے 79.91 فیصد کا تعلق دس ریاستوں/ مرکز کے زیر انتظام علاقوں سے ہے۔
دہلی میں سب سے زیادہ لوگ کووڈ سے صحتیاب ہوئے ہیں جن کی تعداد 7117 ہے۔ کیرالہ میں روزانہ 6793 لوگ صحتیاب ہو رہے ہیں جبکہ مغربی بنگال میں 4479 لوگ صحتیاب ہوئے ہیں۔
نئے کیسوں میں دس ریاستوں/ مرکز کے زیر انتظام علاقوں کا حصہ 82.87 فیصد ہے۔
دہلی میں پچھلے 24 گھنٹوں کے دوران 7340 کیسوں کا ا ندراج ہوا ہے۔ کیرالہ میں 6357 نئے کیس درج کئے گئے جبکہ مہاراشٹر میں کل نئے کیسوں کی تعداد 4237 تھی۔
پچھلے 24 گھنٹوں کے دوران 447 ہلاکتوں میں 85.01 فیصد کا تعلق دس ریاستوں / مرکز کے زیر انتظام علاقوں سے ہے۔
مہاراشٹر میں 105 ہلاکتیں ہوئیں جو ہلاکتوں کا 23.5 فیصد ہے۔ دہلی اور مغربی بنگال میں بالترتیب 96 اور 53 نئی ہلاکتیں ہوئیں۔
اکیس ریاستوں / مرکز کے زیر انتظام علاقوں میں فی ملین اموات قومی اوسط 94 سے کم ہے۔
نائب صدر جمہوریہ ہند کا سکریٹریٹ
نائب صدر جمہوریہ کی اقدار پر مبنی تعلیمی نظام کی اپیل
ثقافت ،روایات ،تاریخ اور ورثہ سے متعلق اسباق کو نصاب میں شامل کرنے کی ضرورت ہے
طلبا کو چاہئے کہ وہ اطلاعاتی ٹکنالوجی کی تازہ ترین دریافتوں کی واقفیت رکھیں
نائب صدر جمہوریہ جناب ایم وینکیا نائیڈو نے پٹنہ ہائی اسکول کی صدسالہ تقریبات کا افتتاح کیا
نئیدہلی 05 اگست ۔نائب صدرجمہوریہ ہند جناب ایم وینکیانائیڈو نے ایک ایسے مربوط ، اوراقدار پرمبنی تعلیمی نظام کی ضرورت پر زوردیا ہے ،جس میں اکیسویں صدی کے چیلنجوں کا موثر طورپر مقابلہ کرنے کے لئے افراد کی مجموعی اور اجتماعی ترقی پر زور دیا گیا ہو۔
پٹنہ میں پٹنہ ہائی اسکول کی صدسالہ تقریبات کا افتتاح کرتے ہوئے انہوں نے ہندوستانی ثقافت ،روایات ،تاریخ اور ورثے سے متلق اسباق کو نصاب میں شامل کئے جانے کی ضرورت پرزوردیا۔
انہوں نے کہا کہ 2019 کی قومی تعلیمی پالیسی نے بھارت کو مرکز میں رکھ کر ایک ایسے تعلیمی نظام کا خاکہ تیار کیا گیاہے،جس میں ہماری قومی سالمیت کو ،سبھی کو اعلیٰ معیار کی تعلیم فراہم کرکے ایک مساوی اور متحرک تعلیمی معاشرے میں تبدیل کرنے میں مدد ملے گی۔
جناب نائیڈو نے دانشوروں اور دیگر افراد سے کہا کہ وہ تعلیمی پالیسی کا جائزہ لیں اور اپنی تجویزیں پیش کریں۔
جناب نائیڈو نے کہا کہ اس کے ساتھ ہی ساتھ طلبا کو چاہئے کہ وہ اطلاعاتی ٹکنالوجی کی تازہ ترین اختراعات مثلاََ مصنوعی ذہانت اور انٹر نیٹ وغیرہ سے خود کو باخبر رکھیں اور پنے علم اور صلاحیت میں اضافہ کریں ۔
اس بات کا ذکر کرتے ہوئے کہ تعلیم ایک انسان کو مہذب ،سلیقہ مند ،باوقار اور مشاق بناتی ہے ۔ نائب صدرجمہوریہ نے رائے ظاہر کی کہ تعلیم کا مقصد صرف روزگار حاصل کرنا نہیں ہے بلکہ وہ ایک شخص کو ذمہ دار شہری بناتی ہے، جو دوسروںکی پریشانیوں کو سمجھتا ہے اور ان کی ضرورتوں کے تئیں ہمدردی کا جذبہ رکھتا ہے۔
طلبا کو یہ مشورہ دیتے ہوئے کہ وہ اونچے خواب دیکھیں اوراونچے نشانے مقرر کریں ۔ نائب صدرجمہوریہ نے ان سے کہا کہ وہ نظم وضبط کی پابندی ، محنت ،دیانت دار ی اور ایمانداری کی صفات کی آبیاری کریں اور زندگی میں کامیابی حاصل کرنے نیز اپنے کیرئیر میں اونچی پوزیشن پر پہنچنے کے لئے سماجی آگاہی کو فروغ دیں۔
مادری زبان اورمقامی ہندوستانی زبانوں کا ذکرکرتے ہوئے انہوں نے پرائمری اسکول کی سطح تک مادری زبان کو ذریعہ تعلیم بنانے کی ضرورت پرزور دیا۔
انہوں نے نوجوانوں میں جسمانی چابکدستی کو یقینی بنانے کی ضرورت کو بھی اجاگر کیا۔
پٹنہ ہائی اسکول کو اس کی صدسالہ تقریب کے سلسلے میں مبارکباد دیتے ہوئے انہوں نے کہا کہ اسکول نے مختلف شعبہ ہائے زندگی میں سرکردہ افراد تیار کئے ہیں۔
اس موقع پر بہار کے گورنر جناب فاگو چوہان ، بہار کے وزیر اعلیٰ جناب نتیش کمار ،سکم کے گورنر جناب گنگا پرساد ، بہار کے نائب وزیر اعلیٰ جناب سشیل کمار مودی اوردیگر عام افرا د بھی موجود تھے۔
۰۰۰۰۰۰۰۰۰۰۰۰۰۰۰۰۰۰۰۰۰
U-3597
(Visitor Counter : 57
عملے، عوامی شکایات اور پنشن کی وزارت
وزیر مملکت ڈاکٹر جتیندر سنگھ نے ویڈیو کانفرنسنگ کے توسط سے کووڈ-19 سے نمٹنے کےلئے جموں و کشمیر کی کمربستگی پر نظرثانی کی
نئی دہلی، 24اپریل2020،شمال مشرقی خطے کی ترقیات کے وزیر مملکت ، وزیراعظم کے دفتر میں وزیر مملکت ڈاکٹر جتیندر سنگھ نے کووڈ-19 سے نبردآزمائی کے سلسلے میں جموں و کشمیر کی کمر بستگی پر نظرثانی کی۔ یہ نظرثانی جموں و کشمیر ، مرکز کے زیرانتظام علاقے کے سینئر افسران، سرکاری طبی اداروں کے سربراہان اور کالجز کے سربراہان کے ساتھ ایک ویڈیو کانفرنس کے توسط سے عمل میں آئی۔
وزیر مملکت نے مرکز کے زیر انتظام علاقے کی طبی برادری کی ستائش کی، خصوصا جونیئر ریزیڈنٹ ڈاکٹروں اور میڈیکل افسران کی تعریف کی، جنہوں نے براہ راست کورونا وائرس سے نمٹنے کے لئے مریضوں کا علاج کیا اور مؤثر انداز میں خدمات انجام دیں۔ انہوں نےکہا کہ بھارت دنیا کے اُن سرکردہ ممالک کی صف میں شامل ہو گیا ہے، جنہوں نے کامیابی کے ساتھ کووڈ-19 کا سامنا کیا ہے۔ انہوں نے کہا کہ جمو ں و کشمیر اس وبائی مرض سے نمٹنے میں ریاست کیرالہ کے مساوی ثابت ہوا ہے۔ ڈاکٹر جتیندر سنگھ نے کووڈ-19 سے نمٹنےکے لئے آروگیہ سیتو ایپ کے استعمال پر بھی زور دیا۔ ڈاکٹر جتیندر سنگھ نے کہا کہ حکومت طبی اور حفظان صحت کارکنان کی سلامتی کےلئے ازحد فکر مند ہے اور اسی وجہ سے حفظانِ صحت کارکنان کے تحفظ کے لئے آرڈیننس لایا گیا ہے اور اسے نافذ کیاگیا ہے۔ معیاری پی پی ای کٹ اور دیگر سازوسامان فراہم کرنے کے سلسلے میں مرکز کے زیر انتظام علاقے کی جانب سے کی جانے والی خواستگاری کے جواب میں وزیر موصوف نے کہا کہ جموں و کشمیر کو پی پی ای کی ریگولر سپلائی حاصل ہوگی اور کورونا وائرس کےلئے ٹسٹنگ کٹ بھی فراہم کئے جائیں گے۔
اس موقع پر محکمہ صحت کے مرکز کے زیر انتظام علاقے کے مالیاتی کمشنر جناب اٹل دَلّو نے پرزنٹیشن پیش کرتے ہوئے بتایا کہ تا حال مرکز کے زیر انتظام علاقے میں مجموعی طور پر 434مثبت کیس سامنے آئے ہیں۔ ان میں سے 57جموں سے اور 377کشمیر سے ہیں۔ وزیرموصوف کو بتایا گیا کہ جموں و کشمیرفی ملین آبادی پر کیس کی ٹیسٹنگ کے لحاظ سے پورے ملک میں دلی کے بعد دوسرے نمبر پر ہے۔ جموں و کشمیر فی ملین پاپولیشن پر818افراد کی جانچ کر رہا ہے۔ کشمیر میں تقریبا 80زون اور جموں میں 15زون محدود زون قرار دیئے گئے ہیں۔ جناب دلو نے کہا کہ مرکز کے زیر انتظام علاقوں میں ہر زمرے کے مریضوں کے علاج کےلئے مخصوص خدمات کے لئے وقف اسپتال قائم کئے گئے ہیں۔
۔۔۔۔۔۔۔۔۔۔۔
م ن۔ک ا۔

U- 2015
(Visitor Counter : 117
جدید اور قابل تجدید توانائی کی وزارت
کسانوں کے لیے کم لاگت والی فنانسنگ کی دستیابی اور فنڈز میں ریاست کا حصہ پی ایم کُسم اسکیم کے نفاذ میں ایک بڑا چیلنج ہے: مرکزی وزیر توانائی اور این آر ای جناب آر کے سنگھ
پی ایم- کسم  اسکیم، جو مارچ، 2019 میں شروع کی گئی تھی اور نومبر 2020 میں اسکیلڈ- اَپ کی گئی تھی، کے درج ذیل اہداف ہیں:
i۔ جزو ’اے‘: کاشتکاروں کی بنجر/پرتی زمین پر 2 میگاواٹ تک کی صلاحیت والے چھوٹے سولر پاور پلانٹس کی تنصیب کے ذریعے 10 گیگاواٹ صلاحیت؛
ii ۔ جزو ’بی‘:20 لاکھ اسٹینڈ ایلون آف گرڈ سولر واٹر پمپس کی تنصیب؛ اور
iii۔ جزو ’سی‘: 15 لاکھ موجودہ گرڈ سے منسلک زرعی پمپوں کی سولرائزیشن جس میں فیڈر لیول سولرائزیشن  بھی شامل ہیں۔
تینوں اجزاء کا مشترکہ مقصد 30.8 گیگاواٹ اضافی شمسی صلاحیت کا اضافہ کرنا ہے۔
پی ایم- کسم ایک مانگ سے تحریک یافتہ اسکیم ہے اور اس وجہ سے ریاستوں / مرکز کے زیر انتظام علاقوں سے موصول ہونے والی مانگ کی بنیاد پر اسکیم کے تین اجزاء کے تحت مقداریں / صلاحیتیں مختص کی جاتی ہیں۔ اسکیم کے تحت فنڈز ریاستی عمل آوری ایجنسیوں  کے ذریعہ رپورٹ کردہ تنصیب کی پیش رفت اور اسکیم کے رہنما خطوط کے التزامات کی بنیاد پر جاری کیے جاتے ہیں۔ 30.06.2023 تک، مجموعی طور پر 113.08 میگاواٹ صلاحیت کو جزو ’اے‘کے تحت اور اس کے آس پاس نصب کیا گیا ہے۔
جزو - بی اور جزو – سی کو ملاکر 2.45 لاکھ پمپ نصب/سولرائز کیے جانے کی اطلاع ہے۔ یہ تقریباً 1323 میگاواٹ شمسی توانائی کی تنصیب کی صلاحیت کے برابر ہے۔ اب تک ایس آئی اے کو 1,646 کروڑ روپے سے زیادہ جاری کیے جا چکے ہیں۔
کسانوں کے لیے کم لاگت والی فنانسنگ کی دستیابی اور فنڈز میں ریاستی حصہ داری پی ایم – کسم اسکیم کے نفاذ میں ایک بڑا چیلنج ہے۔ اس کے علاوہ، 2020-21 اور 2021-22 کے دوران کووڈ – 19 کی وبا کی وجہ سے عمل درآمد کی رفتار نمایاں طور پر متاثر ہوئی۔
یہ معلومات جدید و قابل تجدید توانائی اور بجلی کے مرکزی وزیر نے جناب آر کے سنگھ نے آج لوک سبھا میں ایک تحریری جواب میں دیں۔
وزارت خزانہ
کابینہ نے کووڈ سے متاثرہ شعبوں کے لئے قرض کی گارنٹی اسکیم  اور ایمرجنسی کریڈٹ لائن اسکیم  کے فنڈ میں اضافے کو منظوری دی
نئی دلّی ، 30 جون / کووڈ – 19 کی دوسری لہر سے ، خاص طور پر حفظانِ صحت کے سیکٹر پر پڑنے والے اثرات کے پیش نظر ، وزیر اعظم جناب نریندر مودی کی صدارت میں مرکزی کابینہ نے کووڈ سے متاثرہ شعبوں کے لئے قرض کی ضمانت اسکیم  کو منظوری دی ہے ، جس میں براؤن فیلڈ کی توسیع اور صحت / طبی بنیادی ڈھانچے سے متعلق گرین فیلڈ پروجیکٹوں کے لئے قرض کی ضمانت فراہم کرنے کی خاطر 50000 کروڑ روپئے کی فنڈنگ کی جا سکے گی ۔
کابینہ نے بہتر حفظانِ صحت سے متعلق دیگر شعبوں سمیت دیگر شعبوں / قرض دینے والوں کے لئے بھی اسکیم متعارف کرانے کی اجازت دی ہے ۔ تفصیلی طریقۂ کار بعد کی صورتِ حال کو دیکھتے ہوئے تیار کیا جائےگا ۔
اس کے علاوہ ، کابینہ نے ایمرجنسی کریڈٹ لائن گارنٹی اسکیم  کے تحت 150000 کروڑ روپئے کی اضافی فنڈنگ کو بھی منظوری دی ہے ۔
اہداف :
ایل جی ایس سی اے ایس : اسکیم کا اعلان 31 مارچ ، 2022 ء تک منطور کئے گئے تمام اہل قرضوں پر یا 50000 کروڑ روپئے کی رقم تک منظور کئے گئے قرضوں پر ہو گا یا جو بھی ان میں سے پہلے مکمل ہو جائے ۔
ای سی ایل جی ایس : یہ ایک جاری رہنے والی اسکیم ہے ۔ یہ اسکیم 30 ستمبر ، 2021ء تک ضمانت شدہ ایمرجنسی کریڈٹ لائن اسکیم  کے تحت منظور شدہ یا جی ای سی ایل کے تحت چار لاکھ 50 ہزار کروڑ روپئے تک کی رقم کے قرضوں کی منظوری تک ، جو بھی پہلے مکمل ہو ، نافذ ہو گی ۔
اثرات :
ایل جی ایس سی اے ایس : ایل جی ایس سی اے ایس غیر معمولی صورتِ حال کے پیش نظر مرتب کی گئی ہے ، جس کا سامنا ملک میں کووڈ – 19 کی دوسری لہر کے دوران صحت کے بنیادی ڈھانچے کی کمی کی وجہ سے ہوا تھا ۔ منظور کردہ اسکیم سے ملک میں ضروری صحت کے بنیادی ڈھانچے میں اضافے کے ساتھ ساتھ رو زگار کے نئے مواقع بھی پیدا ہوں گے ۔ ایل جی ایس سی اے ایس کا بنیادی مقصد قرض کے جوکھم کو جزوی طور پر کم کرنا  اور بینکوں کو سود کی کم شرحوں پر قرضوں کی فراہمی میں مدد کرنا ہے ۔
ای سی ایل جی ایس : یہ ایک جاری رہنے والی اسکیم ہے اور حکومت نے حال ہی میں ملک میں کووڈ – 19 کی دوسری لہر کے سبب مختلف شعبوں میں کاروبار میں پیدا رکاوٹوں کے پیش نظر ای سی ایل جی ایس کے دائرۂ کار میں مزید توسیع کر دی ہے ۔ امید ہے کہ اس توسیع سے قرض دینے والے اداروں کو کم لاگت پر 1.5 لاکھ کروڑ روپئے تک کے قرض فراہم کرکے معیشت کے مختلف شعبوں کو راحت حاصل ہو گی ، جس سے کاروبار ی اداروں کو اپنی ضروریات پوری کرنے اور اپنے کاروبار کو جاری رکھنے کے لئے ضروری فنڈ دستیاب ہو سکے گا ۔ موجودہ غیر معمولی صورتِ حال میں اپنا کاروبار جاری رکھنے میں ایم ایس ایم ای کی مدد کے علاوہ ، اس اسکیم سے معیشت پر بہتر اثرات مرتب ہونے اور اس کی بحالی میں بڑی مدد ملنے کی بھی امید ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔ ۔ ۔۔ ۔ ۔۔۔۔۔۔۔۔۔۔

U.No. 6052
(Visitor Counter : 146
وزارت دفاع
سابق فوجی کووِڈ – 19 کے خلاف جنگ میں عوام کی مدد کر رہے ہیں
نئی دہلی،7؍اپریل، ملک ، جہاں کورونا وائرس  کے خلاف جنگ لڑر ہا ہے وہیں بری، بحری اور فضائیہ سے تعلق رکھنے والے سابق فوجی  اس جنگ میں سول انتظامیہ کی مدد کر رہے ہیں اور رضاکارانہ طور پر بے لوث خدمات پیش کر رہے ہیں۔
وزارت دفاع کا سابق فوجیوں کی فلاح وبہبود کا محکمہ  ان کوششوں میں تال میل قائم کر رہا ہے۔کیندریہ سینک بورڈ کے توسط سے سابق فوجیوں کے ساتھ رابطہ قائم کیا جا رہا ہے اور ملک میں ریاستی سطح پر 32 راجیہ سینک بورڈ اور 403 ضلع سینک بورڈ کا نیٹ ورک موجود ہے۔
کرناٹک:
برگیڈیئر روی منی سوامی  جو پورے کرناٹک میں جاری کوششوں میں تال میل قائم کر رہے ہیں ، انہوں نے بینگلور و میں 45 فوجی سائیکل سواروں کی ٹیم پھیلا دی ہے ، جو واٹس ایپ گروپوں کے ذریعے شہر میں بزرگوں سے لے کر بچوں تک ادویہ اور ضروری اشیاء فراہم کر رہے ہیں۔ علاوہ ازیں دھارواڑ ، دونگیر ، شیواموگا ، ہاسن ، میسورو اور کوڈاگو میں متعدد رضا کار سابق فوجی خوراک کی تقسیم اور لاک ڈاؤن کے بندوبست میں مدد کر رہے ہیں۔
آندھرا پردیش:
تقریبا 300 رضا کار سابق فوجی آندھرا پردیش میں ریاستی پولیس کی مدد کر رہے ہیں۔ سابق فوجیوں کی چند ایسوسی ایشنیں ، جیسے ٹیڑا پلی گودم ، ویسٹ گوداوری ڈسٹرک ایسوسی ایشن اور منگلا گری میں 28 ایئر ڈیفنس رجیمنٹ ای ایس ایم آرگنائزیشن غریبوں میں خوراک اور لازمی اشیاء تقسیم کررہی ہیں۔ سری چیتنیا ای ایس ایم ایسوسی ایشن ، بھیمونی پٹنم لاک ڈاؤن کو یقینی بنانے میں پولیس کی مدد کر رہی ہیں۔
اترپردیش :
بریگیڈیئر روی  کے مطابق اتر پردیش کے 75 اضلاع میں ضلع سینک بورڈ ، راشن کی تقسیم کی نگرانی ، سماجی نگرانی ، ضرورت مندوں کے لئے سماجی کچن چلانے کے علاوہ معمر سابق فوجیوں کی مدد میں ای ایس ایم کی ٹیم ریاست کی مدد کر رہی ہے۔ انہوں نے ریاست میں آرمی میڈیکل کور سے تعلق رکھنے والے 6592 ای ایس ایم کی شناخت کی اور ان کے ساتھ رابطہ کیا ہے، اس کے ساتھ ہی کسی بھی ہنگامی حالت کے لئے انہیں تیار رکھا گیا ہے۔
پنجاب:
راجیہ سینک بورڈ ، پنجاب کے ڈائریکٹر بریگیڈئر ستیندر سنگھ  نے بتا یا گیا حکمرانی کے گارڈین کے طور پر 4200 سابق فوجیوں کی خدمات حاصل کی ہیں، جو ڈاٹا کے حصول اور سماجی سطح پر نگرانی کے لئے پنجاب کے ہر ایک گاؤں میں موجود ہیں۔
چھتیس گڑھ:
ایئر کموڈور اے این کلکرنی ، وی ایس ایم  جو چھتیس گڑھ میں کووڈ – 19 کے خلاف جنگ میں تال میل قائم کر رہے ہیں، انہوں نے بتایا کہ اب تک بلاس پور ، جانجگیر اور کوربا میں ریاستی پولیس کی مدد کے لئے کچھ ای ایس ایم کی خدمات حاصل کی گئی ہیں۔
شمال مشرق:
بریگیڈیئر نرائن دت جوشی ، ایس ایم  ، آسام کے 19 اضلاع میں مدد کے لئے 300 ای ایس ایم رضا کاروں کے ساتھ تیار ہیں۔ جبکہ کرنل گوتم کمار رائے  شیلانگ میں سول انتظامیہ کی مدد کے لئے اپنے 79 رضا کاروں کے ساتھ تیار ہیں۔ تریپورہ سے بریگیڈیئر جے پی تیواری  نے اطلاع دی ہے کہ ای ایس ایم رضا کاروں کی فہرست ریاست اور ضلعی انتظامیہ کو دے دی گئی ہے اور وہ تجویز کئے گئے کسی بھی کام کے لئے تیار کھڑے ہیں۔
جھارکھنڈ ، ہریانہ ، اترا کھنڈ:
اسی طرح جھار کھنڈ سے بریگیڈیئر پاٹھک  ، ہریانہ سے کرنل راہل یادو  اور اترا کھنڈ سے بریگیڈیئر کے بی چند  نے اپنی پنی ریاستوں میں یہ کام کیا ہے۔ ایسے وقت میں جب کہ پورے ملک میں لاک ڈاؤن ہے ، بری ، بحری اور فضائی افواج کی سبکدوش عملے کے علاوہ سابق فوجیوں کی ایسوسی ایشن کی رضا کار برادری کا رد عمل قابل تعریف ہے۔
۔۔۔۔۔۔۔۔۔۔۔۔۔۔۔۔۔۔
U-1520
(
الیکٹرانکس اور اطلاعات تکنالوجی کی وزارت
اگلے 4-5 سالوں میں اسٹارٹ اپس میں 10 گنا اضافہ ہوگا: وزیر مملکت راجیو چندر شیکھر
وزیر مملکت راجیو چندر شیکھر نے جے آئی آئی ایف کے چھٹے یوم تاسیس کے موقع پر اسٹارٹ اپس اور کاروباری افراد کے ساتھ گفت و شنید کی
کمیونٹی اور کارپوریٹ شراکت داری اسٹارٹ اپس کے لیے بہت اہم عناصر ہیں: ایم او ایس راجیو چندر شیکھر
فروغ ہنر مندی ،انٹرپرینیورشپ ،الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے یو نیکورنس اورا سٹارٹ اپس بنانے میں ہندوستان کی نمایاں پیش رفت پر روشنی ڈالی کہ کس طرح وہ ابھرتی ہوئی ٹیکنالوجیز، جیسے کہ اے آئی ، ویب 3، اور ڈیپ ٹیک کے شعبوں میں کامیابی کے ساتھ داخل ہوئے ہیں۔ حیدرآباد میں جے آئی ٹی او انکیوبیشن انوویشن فاؤنڈیشن  کے چھٹے یوم تاسیس اور سرمایہ کاروں/اسٹارٹ اپ کانکلیو سے خطاب کرتے ہوئے، وزیر موصوف نے صنعت کے رہنماؤں اور پر امنگ نوجوان کاروباریوں کے ساتھ بات چیت کی۔
جناب راجیو چندر شیکھر نے تبدیلی کے اس سفر پر زور دیا جس کا ہندوستان نے 2014 میں آغازکیا ہے۔ وزیر موصوف نے اپنی بات چیت کے دوران کہا کہ بنیادی طور پر آئی ٹی اور آئی ٹیز پر توجہ مرکوز کرنے سے، اگلے 4-5 سالوں میں اسٹارٹ اپس اور یونیکورنس کی خاطر خواہ ترقی ہوگی۔
وزیر موصوف نے کہا کہ 2014 میں، ہمارے ملک کا ٹیک لینڈ اسکیپ صرف آئی ٹی اور آئی ٹیز تک محدود تھا۔ تاہم، اس کے بعد سے، مختلف ڈومینز جیسے ڈیپ ٹیک، اے آئی، ڈیٹا اکانومی، سیمی کنڈکٹر ڈیزائن، مائیکرو الیکٹرانکس، اور اعلیٰ کارکردگی والے کمپیوٹنگ میں مواقع ابھرے ہیں۔ وزیر اعظم جناب نریندر مودی کے وژن کی وجہ سے جو کبھی مجموعی ٹیک اسپیس کا صرف ایک تہائی تھا ،ا ب وہ پھیل گیا ہے، جس سے یونیکورنس اور اسٹارٹ اپس کے لیے بے پناہ امکانات پیدا ہوئے ہیں۔ مجھے یقین ہے کہ ہم 108یونیکورنس سے اگلے 4-5 سالوں میں 10,000 تک پہنچ جائیں گے۔ آج ہمارے ہندوستان میں ایک لاکھ سے زیادہ اسٹارٹ اپس ہیں اور اس میں 10 گنا اضافہ ہوگا۔
جناب راجیو چندر شیکھر نے فروغ ہنر مندی کے لیے صنعت اور حکومت کے درمیان باہمی تعاون کی کوششوں کی بھی تعریف کی۔ آبادی کے ایک اہم حصے کودرپیش ہنر مندی کی کمی کے تاریخی چیلنج کو تسلیم کرتے ہوئے، وزیر موصوف نے وزیر اعظم جناب نریندر مودی کے اسکل انڈیا پہل کے تبدیلی لانے والے اثرات پر زور دیا۔
انہوں نے کہا کہ بڑی اور چھوٹی کمپنیوں کے ساتھ اسٹریٹجک پارٹنرشپ کے ذریعے، حکومت اب ضروری مہارتوں کی شناخت کے لیے باریک بینی سے کام کرتی ہے، اکیڈمیا، کمیونٹیز اور کارپوریشنز کی فعال شمولیت کے ساتھ ایک جامع فریم ورک تیار کرتی ہے۔
وزیر موصوف نے مزید کہا کہ 2014 میں 4 میں سے 3 ہندوستانی تھے جو ہنر مند نہیں تھے۔ پیشہ ور افراد ہر سال غیر ہنر مند افرادی قوت میں شامل ہوتے تھے اور یہی میراث تھی۔ اور یہی وجہ تھی کہ کئی سالوں تک ہمارے پاس اگرچہ بہت سے ذہین لوگ تھے لیکن وہ بیرون ملک چلے گئے۔ تعلیم اور ہنرمندی کی سہولت معاشرے کے اعلیٰ طبقے کو دستیاب تھی جبکہ باقیوں کو تنہا چھوڑ دیا گیا تھا کہ وہ اپنے طور پر زندہ رہیں۔ وزیر اعظم جناب نریندر مودی کے اسکل انڈیا نے اس صورتحال کو پلٹ دیا۔ ہم بڑی اور چھوٹی کمپنیوں کے ساتھ شراکت داری میں صنعت کے ساتھ کام کرتے رہتے ہیں اور وہ ہمیں بتاتے ہیں کہ یہ مہارتیں کیا ہیں اور حکومت ایک ایسا فریم ورک بنانے میں شریک ہے جو ایک نیٹ ورک اکیڈمیا کے ذریعے تیار کیا گیا ہے۔ کمیونٹی اور کارپوریٹ پارٹنرشپ، اسٹارٹ اپس کے بہت اہم عناصر ہیں۔
شہری ہوابازی کی وزارت
یوکرین کے پڑوسی ملکوں سے آج خصوصی پروازوں سے 2100 سے زیادہ بھارتیوں کو واپس لایا گیا
خصوصی پروازوں سے ابھی تک 15900 سے زیادہ بھارتیوں کو واپس لایا گیا ہے
بھارتی شہریوں کو بچانے کے لئے ’آپریشن گنگا‘ کے تحت ، یوکرین کے پڑوسی ملکوں سے 11 خصوصی سولین پروازوں کے ذریعہ آج 2135 بھارتیوں کو واپس لایا گیا ہے۔ اس کے ساتھ ہی 22 فروری 2022 کو شروع کی گئی خصوصی پروازوں سے 15900 سے زیادہ بھارتیوں کو واپس لایا گیا ہے ۔66 خصوصی پروازوں کے ذریعہ نکالے گئے بھارتیوں کی تعداد 13852 تک پہنچ گئی ہے۔ ابھی تک بھارتی فضائیہ نے 2056 مسافروں کو واپس لانے کے لئے 10 پروازیں کی ہیں جبکہ 26 ٹن امدادی سامان آپریشن گنگا کے حصے کے طور پر ان ملکوں کو پہنچایا ہے۔
آج کی خصوصی سولین پروازوں میں 9 نئی دہلی پہنچیں جبکہ دو ممبئی میں اتری ہیں۔ 6 پروازیں بوداپست، 2 بخارست، 2 ژیشوف سے اور ایک کوشیسہ سے یہاں پہنچی۔
کل توقع ہے کہ 8 خصوصی پروازیں بوداپست ، سوچاوا  اور بخارست  سے 1500 سے زیادہ بھارتیوں کو لے کر وطن واپس آئیں گی۔